Diari Oficial de la Generalitat Valenciana


Sumari del DOGV 3638, del 02-12-1999 (1999/9823)

RESOLUCIÓ de 4 de novembre de 1999, del conseller de Justícia i Administracions Públiques, per la qual s'aprova l'escut de l'Ajuntament de Los Montesinos (Alacant).
--------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9823


Data del document
:   04-11-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Montesinos, los
    * bandera
    * administració local
    * heràldica
    * municipi

RESOLUCIÓ de 4 de novembre de 1999, del conseller de Justícia i Administracions Públiques, per la qual s'aprova l'escut de l'Ajuntament de Los Montesinos (Alacant). [1999/M9823]
  
L'Ajuntament de Los Montesinos ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Los Montesinos que quedarà organitzat de la següent manera:
  
"Escut quadrilong de punta redona. Partit.
  
En cap, en camp d'or quatre pals de gules.
  
Al primer quarter, en camp d'atzur, un pilar d'argent, carregat de la creu de Santiago.
  
Al segon quarte en camp d'atzur tres ordens d'ones d'argent carregades d'una alzina de sinople.
  
Al timbre, corona reial oberta."
  
Contra aquesta resolució, que posa fi a la via administrativa, els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si escau, en el Diari Oficial de la Generalitat Valenciana, o bé recurs contenciós administratiu davant la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 4 de novembre de 1999.- El conseller de Justícia i Administracions Públiques: Serafín Castellano Gómez.